APROBACIÓN DAS BASES DO PROCESO SELECTIVO PARA A CONFIGURACIÓN DUNHA LISTA DE RESERVA DE PRAZAS DA ESCALA DE ADMINISTRACIÓN XERAL, SUBESCALA AUXILIAR, EN RÉXIME DE INTERINIDADE
ADMINISTRACIÓN LOCAL — Municipal — Pazos de Borbén (Persoal, oposicións, 05/03/2018)

Por Decreto desta Alcaldía de data 23/02/2018, de acordo coa tramitación obrigatoria (Expediente Nº 283/2018) e en cumprimento das atribucións que me confire a normativa vixente, especificamente o artigo 21.1. g da Lei 7/1985, de 2 de abril, Reguladora das bases de réxime Local, aprobáronse as Bases que rexerán o proceso selectivo para a configuración dunha lista de reserva de prazas da escala de administración xeral subescala auxiliar en réxime de interinidade do Concello de pazos de Borbén, que se recollen a continuación. O Alcalde Documento asinado electronicamente O obxecto das presentes bases é a constitución dunha lista de reserva ou bolsa de emprego para o nomeamento temporal de funcionarios interinos integrados na escala de Administración xeral, Subescala auxiliar, Subgrupo “C2”, cando concorran os supostos motivados de necesidade e urxencia establecidos no artigo 10 do Real Decreto Lexislativo 5/2015, do 30 de outubro, polo que se aproba o Texto Refundido do Estatuto Básico do Empregado Público (en diante TREBEP) e no artigo 23 da Lei 2/2015, do 29 de abril, de Emprego Público de Galicia. (en diante, LEPG) que se detallan: a) A existencia de prazas vacantes, con dotación orzamentaria, cando non sexa posible a súa cobertura por funcionarios de carreira. b) A substitución transitoria das persoas titulares dos postos. c) A execución de programas de carácter temporal e duración determinada, por un prazo máximo de tres anos, ampliables ata doce meses máis se o xustificara a duración do correspondente programa, e sempre que non respondan a necesidades permanentes da Administración. d) O exceso ou acumulación de tarefas, de carácter excepcional e circunstancial, por un prazo máximo de seis meses dentro dun período de doce meses. A selección dos aspirantes realizarase a través do sistema de oposición libre. Para tomar parte na selección será preciso cumprir os requisitos seguintes na data de remate do prazo concedido para a presentación de instancias: Todos os requisitos anteriores deberán posuílos os/as aspirantes o día que remate o prazo para presentar as solicitudes e conservaranse, cando menos, ata a data de toma de posesión. As instancias solicitando tomar parte no proceso selectivo estenderanse no impreso normalizado de solicitude que se adxunta no Anexo II, dirixidas ao Presidente da Corporación. A presentación de solicitudes poderá facerse ben no Rexistro Xeral do Concello (Lugar de Pazos, nº 52.36841 Pazos de Borbén) en horario de 09:00 a 14:00 horas, de luns a venres, ou ben en calquera das formas establecidas no artigo 16 da Lei 39/2015, de 1 de outubro, do Procedemento administrativo Común das Administracións Públicas (en diante, Lei 39/2015). As solicitudes que se presenten a través da oficina de Correos deberán entregarse en sobre aberto para seren seladas e datadas polo funcionario de Correos antes de seren certificadas. No caso de que a instancia non se presente directamente no Rexistro Xeral do Concello o/a aspirante deberá dirixir por Fax, o número 986.497.146, unha copia da instancia con anterioridade ó remate do prazo, ós efectos de que poida ser incluída na relación de admitidos/as A solicitude deberá ira acompañada da seguinte documentación: Finalizado o prazo fixado para presentar as solicitudes, o Alcalde ditará resolución, no prazo máximo de dez días, declarando aprobada a lista provisional de admitidos e excluídos, con especificación, no seu caso, dos motivos de exclusión, que se publicará na páxina web e no taboleiro de anuncios do Concello. Os aspirantes excluídos disporán dun prazo de tres días hábiles, contados a partir do seguinte ó da publicación da resolución, para poder emendar, no seu caso, o defecto que motivase a exclusión. Finalizado o prazo para corrixir as solicitudes de participación, o Alcalde ditará resolución, no prazo máximo de dez días, coa aprobación da lista definitiva de persoas admitidas, a composición do tribunal cualificador, e as datas e horas nas que deberá constituírse o tribunal e dar comezo os exercicios, resolución que se publicará na páxina web e no taboleiro de anuncios do Concello. As persoas aspirantes para cada proba serán chamadas polos membros do tribunal, empezando por aquelas cuxo primeiro apelido comece pola letra “G” (DOG nº 19, venres 26 de xaneiro de 2018), nun único chamamento, quedando decaídas no seu dereito a participar as que non comparezan nese intre. Os aspirantes deberán presentarse co DNI ou outro documento fidedigno acreditativo da súa identidade, a xuízo do tribunal, e tamén cos medios materiais adecuados que sexan necesarios para a súa práctica. En calquera momento o tribunal poderá requirir aos/as aspirantes para que acrediten a súa identidade. Os móbiles ou dispositivos electrónicos deberán estar apagados No caso de mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, achegando á comunicación o correspondente informe médico oficial. A comunicación deberá realizarse dentro das vinte e catro (24) horas seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal, baseándose na información recibida, acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Contra tal acordo non caberá recurso, sen prexuízo de que as razóns da impugnación inclúanse en calquera outro recurso admisible de acordo coas regras xerais do proceso selectivo. Os/as membros do tribunal serán designados/as polo Alcalde segundo o disposto no art.4, parágrafos e) e f) do Real Decreto 896/91, do 7 de xuño, así como no artigo 60 do TREBEP e no artigo 59 da LFPG. A composición do tribunal axustarase ós principios de imparcialidade e profesionalidade dos seus membros, tendo en conta, así mesmo, a paridade entre homes e mulleres. O tribunal estará integrado por cinco membros titulares e cinco suplentes, sendo a súa pertenza sempre a título individual, non podendo ostentarse en representación nin por conta de ninguén: A.—PRESIDENTE: un funcionario da Corporación. B.—SECRETARIO: a do Concello, ou o funcionario en quen delegue, con voz e voto. C.—VOGAIS: tres vogais funcionarios. Os/as membros do tribunal deben pertencer a un corpo ou escala para o ingreso no cal se requira unha titulación de nivel igual ou superior o esixido para participar no proceso selectivo. En ningún caso poderán incluír persoal de elección ou de designación política, funcionarios interinos ou laborais temporais, persoal eventual, nin persoas que nos cinco anos anteriores houberan realizado tarefas de preparación de aspirantes a probas selectivas ou houberan colaborado con centros de preparación de opositores. Os/as membros dos tribunais deberán absterse de intervir, comunicándolle ó Alcalde cando concorra neles algunha das circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Así mesmo, os/as aspirantes poderán recusar ós membros do tribunal cando concorra neles algunha das circunstancias previstas para a abstención e de conformidade co establecido no artigo 24 da citada Lei 40/2015. O tribunal cualificador deberá constituírse na data que indique o presidente, entendéndose validamente constituído cando asista a maioría absoluta dos seus membros, titulares ou suplentes, en todo caso, o Presidente e o Secretario. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas e as medidas precisas naqueles casos que resulte necesario para que os/as aspirantes con discapacidade gocen de similares condicións para realizaren os exercicios cás do resto dos demais aspirantes, dispoñendo, no seu caso, as posibles adaptacións de tempo e de medios. Os membros do tribunal e os seus asesores que asistan ás sesións percibirán as indemnizacións pola súa asistencia segundo a contía legalmente establecida e de conformidade colo previsto no 29 do Real Decreto 462/2002, de 24 de maio de Indemnizacións por razón do servizo. Consistirá na realización dos seguintes exercicios: Primeira proba: se desenvolverá en dous exercicios de carácter escrito, obrigatorios e eliminatorios, no prazo máximo total de cento cinco minutos (1:45 h.) A) Primeiro exercicio: Consistirá en contestar por escrito un cuestionario de 20 preguntas tipo test (mais catro de reserva) con 4 respostas alternativas das que só unha será a correcta, que estarán directamente relacionadas coas funcións propias das prazas de acordo co programa que figura no Anexo I destas bases. Este exercicio é obrigatorio e eliminatorio, e cualificarse de cero (0) a dez (10) puntos, a razón de 0’50 puntos cada resposta correcta, sendo excluídos os participantes que non acaden o mínimo de cinco (5) puntos. Cada resposta incorrecta suporá unha penalización de 0,25 puntos e as preguntas non respostadas non serán valoradas. B) Segundo exercicio: Consistirá en resolver un ou varios supostos de carácter práctico, respostando a vinte (20) preguntas tipo test (mais catro de reserva) con catro respostas alternativas das que só unha será a correcta. O/s suposto/s que se propoña/n deberá/n permitir avaliar a capacidade dos aspirantes para desenvolver as tarefas relacionadas co posto de traballo o que aspira, con referencia o temario que figura no Anexo I destas bases. Este exercicio é obrigatorio e eliminatorio, e cualificarse de cero (0) a dez (10) puntos, a razón de 0’50 puntos cada resposta correcta, sendo excluídos os participantes que non acaden o mínimo de cinco (5) puntos. Cada resposta incorrecta suporá unha penalización de 0,25 puntos e as preguntas non respostadas non serán valoradas. Será necesario aprobar cada un dos exercicios expostos, obtendo polo menos cinco (5) puntos en cada un deles, sen que as puntuacións poidan compensarse entre si. Segunda Proba: exercicio de coñecemento da lingua galega, de carácter escrito, obrigatorio e non eliminatorio para os aspirantes non exentos. Consistirá na tradución directa do castelán o galego dun texto proposto polo tribunal cualificador sen axuda de dicionario. Esta proba terá unha duración máxima de 30 minutos e os aspirantes serán cualificados de cero (0) a dous (2) puntos. O/a aspirante que non obtivese un (1) punto, no caso de ser seleccionado, deberá realizar o curso de iniciación o galego no termino máximo dun ano. Consonte o establecido no artigo 51 da LEPG estarán exentos da realización desta proba específica de galego os aspirantes que acrediten posuír, no día da finalización do prazo de presentación das instancias, o CELGA 3 ou equivalente debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega. Os aspirantes exentos obterán directamente nesta proba dous(2) puntos. Á cualificación obtida polos/as aspirantes que superaran a oposición será a resultante da suma das puntuacións outorgadas nos tres exercicios, acadándose así a puntuación final. Determinada a cualificación final dos/as aspirantes o tribunal fará pública a relación de aprobados/as por orde de puntuación na páxina web e no taboleiro de anuncios do Concello. No suposto de empate nas puntuacións totais finais entre dous ou máis aspirantes, resolverase tendo en conta a maior puntuación obtida no primeiro exercicio, se persistise o empate se acudirá á maior puntuación obtida no segundo exercicio, se se mantivera o empate deberá acudirse á puntuación obtida no terceiro exercicio. De persistir o empate, este resolverase por sorteo público. A proposta do tribunal, por resolución de Alcaldía aprobarase unha bolsa emprego ou lista de reserva, cos aspirantes que superaron as probas, por orde de puntuación, que terá unha vixencia máxima de tres (3) anos, contados dende o día seguinte á publicación de dita resolución na páxina web e no taboleiro de anuncios do Concello, salvo que se resolvera antes un próximo proceso selectivo para prazas ou listas de agarda da mesma subescala, momento no cal a presente quedará derrogada. Namentres estea vixente, só poderá prescindirse desta bolsa de emprego cando a aplicación doutra norma de rango legal ou regulamentario, ou no caso de contratacións financiadas con subvencións públicas a súa normativa reguladora impoña a utilización dun procedemento de selección diferente, ou a esixencia de requisitos ou a valoración doutros criterios de selección diferentes ós destas bases. A participación neste proceso selectivo suporá, por partes dos solicitantes, a súa aceptación a formar parte da devandita lista, nos termos da normativa vixente de protección da datos de carácter persoal, sen prexuízo dos seus dereitos de acceso, rectificación, cancelación e oposición. Si algunha das persoas incluídas na bolsa de reserva solicita que se eliminen os seus datos da mesma, non poderá volver a ser incluído nela. Cando sexa necesario proceder aos correspondentes chamamentos ofertarase ao primeiro da lista que estea pendente de chamar, enviándolle un telegrama e outorgándolle un prazo de 48 horas para que acepte ou renuncie o posto ofertado, así mesmo tentarase comunicar o teléfono e/o correo electrónico que facilitara a estes efectos, para acurtar os prazos. Se non recollese o telegrama equivalerá á renuncia ao posto ofertado e procederase a chamar ao seguinte da lista. Con carácter xeral, a non aceptación ou renuncia a unha cobertura dará lugar as seguintes medidas: A renuncia non será causa de exclusión da lista, nin temporal nin definitiva, cando o aspirante xustifique documentalmente que se atopa en situación de incapacidade temporal, maternidade ou risco durante o embarazo, paternidade, ou se atope traballando no momento do chamamento. Os integrantes das listas non perderán a orde de prelación que en cada momento lles corresponda nestas ata que xeren un tempo de servizos de doce (12) meses, de forma que se o nomeamento para o que son chamados ten unha duración inferior, finalizado o servizo retornarán ao posto que lles corresponde la lista. No caso de que finalizado o nomeamento o interesado xerara o citado prazo de doce (12) meses, pasará a ocupar o último lugar da lista e transcorrido 6 meses voltará o posto que lle corresponde pola puntuación obtida no proceso selectivo. Para o cómputo dos doce (12) meses terase en conta todos os nomeamentos, tomándose como tempo acumulado. Cando se tramite o expediente de nomeamento dun aspirante aprobado incluído na lista de reserva, antes do seu nomeamento e toma de posesión, no prazo dos tres (3 ) días hábiles seguintes a aquel en que se lle requira, presentará no Rexistro Xeral do Concello os seguintes documentos: a) Copia autenticada ou fotocopia compulsada do título esixido na base 3, ou do xustificante de ter aboados os dereitos para a súa expedición. b) Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente, e, no seu caso, acompañar escrito de renuncia a actividade que motiva a incompatibilidade consonte o disposto na Lei 53/1984, de 26 de decembro, de Incompatibilidades del Persoal al Servizo de las Administracións Públicas. c) Fotocopia da cartilla da S. S. d) Número de conta bancaria cos 20 díxitos e o código IBAN e) Certificado médico acreditativo de non padecer enfermidade ou defecto físico que imposibilite o normal exercicio da función. Os/as aspirantes con algunha discapacidade deberán aportar certificado expedido polos órganos competentes no que se acredite a compatibilidade do grao de discapacidade co posto de traballo para o que foi chamado. A omisión ou defecto emendable nalgún dos documentos anteriores dará lugar á concesión dun prazo de tres (3) días hábiles para a súa aportación ou corrección. En ningún caso este prazo suporá ampliación do procedente para a concorrencia dos requisitos esixidos á data da finalización da presentación de solicitudes. Quen non presentara a documentación sinalada anteriormente dentro do prazo fixado, salvo casos suficientemente acreditados de forza maior, non poderá ser nomeado como funcionario interino, nin tampouco será posible se do exame da documentación aportada se deducise que carece dalgúns requisitos, o que dará lugar a exclusión definitiva da lista, sen prexuízo da responsabilidade na que, no seu caso, poderá ter incorrido por falsidade nos datos declarados na instancia. Achegados os documentos procederase ao nomeamento do aspirante que corresponda polo Sr. Alcalde, quen deberá tomar posesión do seu cargo no prazo de tres (3) días hábiles a partires da data de notificación do nomeamento, quedando dende ese intre sometido o réxime de incompatibilidades que se establece na lexislación vixente recollida na citada Lei 53/84, do 26 de decembro, e normas de desenvolvemento. A resolución de nomeamento como funcionario/a interino/a publicarase no taboleiro de anuncios e na páxina web do Concello de Pazos de Borbén. Na dilixencia de toma de posesión será necesario facer constar a manifestación do interesado de non vir desempeñando ningún posto ou actividade no sector público delimitado polo artigo 1º da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de incompatibilidade. A citada manifestación fará referencia tamén á circunstancia de se os interesados se encontran ou non percibindo pensión por xubilación, retiro ou orfandade, por dereitos pasivos ou por calquera réxime da Seguridade Social, pública e obrigatorio, aos efectos previstos no artigo 3.2 e Disposición Transitoria 9ª da citada Lei. Quen sen causa suficientemente xustificada non tomase oportunamente posesión da praza no prazo indicado, será notificado de novo, e transcorrido un novo prazo de tres (3) días sen comparecer, será declarado cesante, con perda de todos os dereitos derivados do procedemento selectivo e do nomeamento conferido, e polo tanto, excluído da lista de reserva. Estas bases vinculan a Administración municipal, o tribunal cualificador e aos aspirantes que participen no proceso selectivo. O tribunal queda facultado para interpretalas así como para resolver cantas dúbidas e incidencias presente a súa aplicación e poderá adoptar os acordos necesarios procurando a boa orde e desenvolvemento do proceso selectivo. O proceso selectivo regularase polo disposto nestas bases e no non previsto nestas, polo Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, na Lei 2/2015, de 29 de abril, do Emprego Público de Galicia, polo Real Decreto Lexislativo 781/86, do 18 de abril, e polo Acordo Regulador do Concello de Pazos de Borbén (BOP nº 202, de data 20 de outubro de 2017), polo Real Decreto 364/95, polo que se aprobou o Regulamento Xeral de ingreso do persoal ó servizo da Administración do Estado, e o Real Decreto 896/1991, de 7 de xuño, sobre procedemento de selección na Administración Local. Estas bases e cantos actos administrativos deriven dela e das actuacións do tribunal poderán ser impugnadas nos casos e na forma establecidos pola Lei 39/2015, de 1 de outubro, do Procedemento administrativo Común das Administracións Públicas, a Lei 7/1985, do 2 de abril, reguladora das bases de réxime local, así como na Lei 29/1998, do 13 de xullo, reguladora da xurisdición contencioso-administrativa. A Administración municipal tamén poderá, no seu caso, revisalas resolucións do tribunal segundo o previsto na Lei 39/2015.1.—A Constitución Española. Principios constitucionais. Dereitos e deberes fundamentais. Garantías legais, xurisdicionais e institucionais.2.—A Coroa. Os poderes do Estado: a división de poderes.3.—A Administración Pública no ordenamento español. A personalidade xurídica da Administración Pública. Clases de Administracións públicas.4.—A organización territorial do Estado na Constitución. O Estado das autonomías. Competencias das comunidades autónomas. O Estatuto de Autonomía de Galicia.5.—Principios de actuación da Administración pública: eficacia, xerarquía, descentralización, des concentración e coordinación. Sometemento da administración á lei e o dereito. Fontes do dereito público.6.—O acto administrativo: Concepto, clases e elementos. Validez dos actos administrativos. Execución dos actos administrativos.7.—O procedemento administrativo: principios xerais e fases do procedemento administrativo común.8.—O rexistro de entrada e saída de documentos. Requisitos da presentación dos documentos. Comunicacións e notificacións.9.—Dereitos e deberes dos cidadáns en relación coa actividade das administracións públicas na Lei 39/2015, do 1 de outubro, do réxime xurídico das administracións públicas e procedemento administrativo común. Dereito ó arquivo e rexistros.10.—Recursos administrativos: concepto e clases. Recurso Contencioso administrativo.11.—O Réxime Local español. Entidades que configuran a Administración Local española. Autonomía das entidades locais de acordo coa Constitución. O municipios e as súas competencias. Servizos obrigatorios mínimos.12.—O municipio: concepto e elementos. O termo municipal. A poboación. O empadroamento. Breve referencia a Provincia. Organización e competencias 13.—Organización municipal. O Pleno da Corporación. O Alcalde. A Xunta de Goberno Local. As Comisións Informativas. Outros órganos complementarios e os grupos políticos.14.—Funcionamento dos órganos colexiados locais. Convocatoria e orde do día. Actas e certificación de acordos.15.—Outras entidades locais. Comarcas, Mancomunidades, areas metropolitanas Agrupacións. Entidades locais de ámbito inferior o municipio.16.—Ordenanzas e regulamentos das entidades locais. Clases. Procedemento de elaboración e aprobación.17.—A función pública local. O persoal o servizo do Concello e a súa clasificación. Dereitos e deberes dos funcionarios públicos locais. Faltas e sancións dos funcionarios locais. O procedemento disciplinario.18.—Facendas locais: clasificación dos ingresos. O orzamento xeral dos entes locais: estrutura, elaboración e aprobación.19.—O bens das entidades locais: clases e réxime xurídico. O inventario.20.—Os contratos administrativos na esfera local. O Alcalde Pazos de Borbén, 23/02/2018 NOME:. APELIDOS:. D. N. I.:. ENDEREZO:. LOCALIDADE. C. P……….……. PROVINCIA. TELEFONO:. Correo electrónico:. Por medio do presente declara responsablemente que reúne todos os requisitos esixidos nas bases deste proceso selectivo, está en posesión do título esixido e non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso de persoal laboral, no que se fose separado ou inhabilitado, polo que solicita ser admitido/a no correspondente proceso selectivo. Sinatura do/a solicitante Pazos de Borbén, a de de 2018 A/ATT. DO SR. ALCALDE-PRESIDENTE DO CONCELLO DE PAZOS DE BORBÉN De acordo co establecido na Lei Orgánica 15/1999, informámoslle que os seus datos persoais pasarán a formar parte do ficheiro ‘Selección de persoal’ (BOPPO nº 98, 23/05/2012) cuxo responsable é o Concello de Pazos de Borbén, con domicilio en Lugar de Pazos, nº 52.36841 Pazos de Borbén (Pontevedra), onde poderá exercitar os dereitos de acceso, rectificación, cancelación e, no seu caso, o de oposición, dirixindo á Secretaría solicitude asinada por escrito. Mediante a facilitación dos seus datos persoais, os titulares dos mesmos consenten expresamente o tratamento dos mesmos coa finalidade de levar a cabo a tramitación do proceso selectivo no que solicita participar e xestionar a lista de reserva, chamamentos e nomeamentos que se deriven da mesma. Os seus datos non poderán ser cedidos, salvo cesións previstas na Lei.1.—A presente instancia, debidamente cuberta e asinada.2.—Fotocopia do DNI non caducado.3.—Fotocopia da titulación esixida.4.—Xustificante do ingreso de 3 € a nome do Concello de Pazos de Borbén (nº conta Abanca: ES93.2080.5049.6130.4000.6392 ) indicando no concepto ‘Lista reserva C2’ e o nome e apelidos do solicitante.5.—Fotocopia compulsada de estar en posesión do CELGA 3 ou equivalente, a efectos de estar exento da proba de galego incluída nestas bases 6.—Os/as aspirantes con algunha discapacidade deberán indicalo na súa solicitude, aportando certificado expedido polos órganos competentes, e detallando as necesidades específicas que teña para acceder ó proceso selectivo en igualdade de condicións que o resto dos/as aspirantes solicitando, no seu caso, as posibles adaptacións de tempo e de medios para realizar os exercicios nos que a adaptación fose necesaria de conformidade coa Orden PRE/1822/2006, do 9 de xuño.